за риболов.
 7. Във всеки един момент общият капацитет, съответстващ на издадените лицензии за риболов от държава-членка, изразен в GT и kW, не превишава максималните равнища на капацитета за същата държава-членка, установени съгласно членове 12 и 13 от Регламент (ЕО) No 2371/2002 и Регламент (ЕО) No 1438/2003 на Комисията (22), Регламент (ЕО) No 639/2004 на Съвета (23) и Регламент (ЕО) No 2104/2004 на Комисията (24).
 ГЛАВА II
 Разрешения за риболов
 Член 4
 Разрешения за риболов
 1. Разрешението за риболов по член 7 от Регламента за контрол е валидно само за един риболовен кораб на ЕС.
 2. Разрешенията за риболов по член 7 от Регламента за контрол съдържат поне информацията, установена в приложение III. Държавата-членка на флага гарантира, че информацията, съдържаща се в разрешението за риболов, е точна и съответстваща на правилата на общата политика в областта на рибарството.
 3. Специалните разрешителни за риболов, издадени в съответствие с Регламент (ЕО) No 1627/94 на Съвета (25), се считат за разрешения за риболов, издадени в съответствие с настоящия регламент, ако съдържат поне информацията по параграф 2 от настоящия член.
 4. Разрешение за риболов по параграф 2 и лицензия за риболов по член 3, параграф 2 от настоящия регламент могат да се съдържат в един и същи документ.
 5. Без да се засягат специалните правила риболовните кораби на ЕС с обща дължина под 10 метра, които извършват риболов единствено в териториалните води на своите държави-членки, се освобождават от задължението да притежават разрешение за риболов.
 6. Параграф 2 и параграф 5 от член 3 от настоящия регламент се прилагат съответно.
 Член 5
 Списък на разрешенията за риболов
 1. Без да се засягат специалните правила, след като уебсайтовете по член 114 от Регламента за контрол бъдат въведени в експлоатация и не по-късно от 1 януари 2012 г. държавите-членки предоставят в зоната с ограничен достъп на официалните си уебсайтове списък на своите риболовни кораби, които са получили разрешения за риболов по член 7 от Регламента за контрол, преди тези разрешения за риболов да са влезли в сила. Те актуализират списъка, като включват всяка промяна, преди тя да влезе в сила.
 2. За периода от 1 януари 2011 г. до 31 декември 2011 г. държавите-членки при поискване предоставят на Комисията списъка със своите риболовни кораби, които са получили разрешения за риболов за 2011 г. Те уведомяват Комисията за всяка промяна на списъка, преди тя да влезе в сила.
 ГЛАВА III
 Маркиране и идентификация на риболовните кораби на ЕС и техните съоръжения
 Раздел 1
 Маркиране и идентификация на риболовните кораби
 Член 6
 Маркиране на риболовни кораби
 Риболовният кораб на ЕС се маркира, както следва:
 а)
 буквата(ите) на пристанището или на окръга, в който е регистриран риболовният кораб на ЕС, и номерът(ата), под който(които) той е регистриран, се изписват или изобразяват от двете страни на носа, колкото е възможно по-високо над водата, така че да са ясно видими от морето и от въздуха, в цвят, контрастиращ с фона, на който са изписани;
 б)
 за риболовни кораби на ЕС с обща дължина над 10 метра и по-малка от 17 метра височината